हर काम के पीछे कोई न कोई कारण होता है। मेरे साथ भी ऐसा ही हुआ लेकिन मैं किसी को कोई दोष नहीं दे रहा हूं, न ही देना चाहता हूं। दरअसल, मैं काफी समय से जॉब छोड़ने की सोच कुछ और नया करने का मन बना रहा था। वैसे भी मुझे लगता है काम के लंबे अंतराल के बाद ब्रेक लेना बहुत जरूरी है, जिससे आप नई चीजों की पहल कर सकें और अन्य नए लोगों से जुड़ सकें। मेरा मानना है कि पत्रकारिता की नयी तहजीब के बीच मुझे खुद को फिट रखने के लिए एक नए सिरे से अपने को तैयार करना होगा, ताकि मैं पत्रकारिता की दुनिया में और बेहतर काम कर सकूं और कुछ ऐसे कामों को अंजाम दे सकूं, जिन्हें करने का मेरा सपना है और जो काम अधूरे हैं। इन सब पहलुओं के चलते मैंने जीवन का सबसे अहम समय बिताने वाले संस्थान को अलविदा कहना ज्यादा बेहतर समझा।